system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Constructivism (artă)?
assistant
Constructivismul este o mișcare artistică ce s-a născut în Uniunea Sovietică imediat după Revoluția bolșevică. A fost influențată de futurismul rusesc și suprematismul, fondat de pictorul Kazimir Malevici.

Prezentare generală 
Suprematismul tindea spre o totală abstracție geometrică, spre valori metafizice asociate cu materiile sau structurile. Kazimir Malevici teoretiza „conștiința cosmică” (P.D. Uspenski): „Pictura mea nu aparține numai Pământului, Pamântul a rămas în urmă ca o casă devorată de viermi.” (Malevici)

Constructivismul era privit ca o nouă estetică, ca un efort de a armoniza arta cu producția industrială, ca un efort de a-i uni pe intelectuali și pe muncitori, de a șterge granițele dintre muncă și artă.

Artiști ai constructivismului clasic 
Artiștii plastici sunt aranjați în ordine cronologică a anilor de naștere:

 Kasimir Malevich (1878 - 1935), pictor ucrainean
 Vadim Meller (1884-1962), pictor, ilustrator, scenograf și arhitect ruso-ucrainean
 Piet Mondrian (1872-1944), pictor olandez
 Vladimir Tatlin (1885-1953), pictor rus
 Antoine Pevsner (1886-1962), pictor și sculptor rus
 Marc Chagall(1887-1985), pictor bielorus
 Ljubov Popova (1889-1924), pictoriță rusă
 El Lissitzky (1890-1941), pictor, grafician, arhitect, tipograf și fotograf rus
 Konstantin Stepanovitch Melnikov (1890-1974), arhitect rus
 Naum Gabo (1890-1977), pictor, arhitect și designer rus
 Alexander Rodtschenko (1891-1956), pictor, grafician, fotograf și arhitect rus
 Varvara Stepanova (1894-1958), pictoriță, scenografă și textildesigner rusă
 Gustav Klutsis (1895-1938), fotograf leton
 László Moholy-Nagy (1895-1946), pictor și fotograf american (USA) de origine maghiară
 Rudolf Jahns (1896-1983), pictor german 
 László Péri (1899?-1967), sculptor și pictor britanic de origine maghiară
 Vasiliy Yermilov (1894–1968), pictor și designer ruso-ucrainean

Constructivismul românesc 
Constructivismul românesc s-a grupat în special în jurul revistei Contimporanul condusă de Ion Vinea. Constructiviștii subliniau necesitatea unei corespondențe între artă și spiritul contemporan al tehnicii moderne care inventează forme noi, conturând natura. Ion Vinea a solicitat drept colaboratori ai revistei pe scriitorii Tudor Arghezi, Ion Barbu, Camil Petrescu, dar și pictori și sculptori dintre care Constantin Brâncuși. Alte reviste constructiviste din România s-au numit 75 HP și Punct.

Note, referințe

Legături externe 

 Resource on constructivism, focusing primarily on the movement in Russia and east-central Europe 
 Documentary on Constructivist architecture  
 Constructivist Book Covers
 Russian Constructivism. MoMA.org
 International Constructivism. MoMA.org
 The Influence of Interpersonal Relationships on the Functioning of the Constructivist Network - an article by Michał Wenderski

 
Arta secolului al XX-lea
Artă abstractă
! 
Mișcări și genuri artistice
^ 
Secolul al XX-lea